Det renoverte Royal Shakespeare Theatre i Stratford-upon-Avon i 2011
Swan Theatre i Stratford-upon-Avon.
**Royal Shakespeare Company** (**RSC**) er et av Storbritannias mest betydningsfulle og prestisjefylte teaterkompanier. Hovedteateret ligger i William Shakespeares hjemby Stratford-upon-Avon, men kompaniet har også teatre i London og Newcastle upon Tyne. RSC ble opprettet i 1961 som en utvidelse av Shakespeare Memorial Theatre som åpnet i 1879. Deres målsetting er å sørge for oppsetninger av Shakespeares dramaer, men også andre skuespill av Shakespeares samtidige. Kompaniet har et mannskap på rundt 700 og produserer rundt 20 produksjoner årlig i Stratford-upon-Avon, og har jevnlig oppsetninger i London, Newcastle upon Tyne og turnerer over hele Storbritannia og internasjonalt.

Kompaniet har videreutviklet sine teatre i Stratford-upon-Avon; Royal Shakespeare Theatre og Swan Theatre, som en del av et omformingsprosjekt verdt 112, 8 millioner pund. Teaterbygningene åpnet nytt i november 2010 etter å ha vært stengt siden 2007. De nye bygningene fikk 18 000 besøkende den første uken og fikk positiv omtale i media både for åpningen og de påfølgende oppføringene av Shakespeares stykker. I ombyggingsprosessen fortsatte RSC sine forestillinger på det midlertidige Courtyard Theatre.

Foruten skuespill av Shakespeare og hans samtidige, setter RSC opp nye verker fra levende dramatikere og utvikler kreative forbindelser med andre teaterfolk fra andre deler av verden, foruten også å samarbeide med lærere og skoleverket for å inspirere til et livslangt interesse og glede for William Shakespeare hos unge mennesker, og driver flere prosjekter og hendelser for alle for å lære og delta i sitt arbeid. RSC feiret sin 50. jubileumssesong i tiden april–desember 2011 med to grupper av sine skuespillere som presenterte de første produksjoner framstilt særskilt for de nye scenene på Royal Shakespeare og Swan Theatre. 2011-sesongen begynte med oppsetninger av *Macbeth* og et tenkt tapt drama kalt for *Cardenio*. Jubileumssesongen hadde også en oppsetning av *Kjøpmannen i Venedig* med Patrick Stewart i en framskutt rolle, og nyoppsetninger av en del RSCs fremste suksesser, inkludert en ny framføring av det opprinnelige tyske stykket *Marat/Sade* fra 1963 av Peter Weiss.

For festivalen i London 2012, som en del av den kulturelle olympiade under Sommer-OL 2012, produserte RSC *World Shakespeare Festival* med kunstnere fra hele verden som hadde opptredener rundt om De britiske øyer. I 2013 begynte kompaniet med direktesendinger («live screenings») av sine Shakespeare-oppsetninger, som ble kalt for *Live from Stratford-upon-Avon*, og gjort tilgjengelig for hele verden.

Teaterbygninger
---------------

Veggdekorasjon i Royal Shakespeare Theatre
RSC har to faste teaterhus i Stratford-upon-Avon:

* Royal Shakespeare Theatre, et teaterhus med åpen scene (publikum sitter rundt) og 1 060 seter (gjenåpnet 24. november 2010 etter en ombyggingfase).
* Swan Theatre, en mindre åpen scene, 461 sitteplasse.

Kunstneriske ledere
-------------------

* Peter Hall (1960–1968)
* Trevor Nunn (1968–1978)
* Trevor Nunn og Terry Hands (1978–1986)
* Terry Hands (1986–1991)
* Adrian Noble (1991–2003)
* Michael Boyd (2003–2012)
* Gregory Doran (2012– )

Referanser
----------

1. ↑  «Transforming our theatres», RSC
2. ↑  «Final Transformation film: the new Royal Shakespeare Company theatres in action (RSC) », *Royal Shakespeare Company* at YouTube
3. ↑  Knutson, Roslyn L.; McInnis, David, red. : «Cardenio» Arkivert 2015-02-19, hos Wayback Machine. *Lost Plays Database. 2009+*, Melbourne: University of Melbourne.
4. ↑  Galens, David (2008): «Marat/Sade» Arkivert 26. juli 2008 hos Wayback Machine. *eNotes*.
5. ↑  London 2012 Festival
6. ↑  World Shakespeare Festival Arkivert 24. juni 2011 hos Wayback Machine.
7. ↑  «The Play’s the Thing with Exterity at the Royal Shakespeare Company» Arkivert 16. februar 2016 hos Wayback Machine. (PDF), *Exterity*
8. ↑  «Royal Shakespeare Company theatre opens doors to public». BBC News Online (BBC). 24. november 2010.
9. ↑  Ward, Daniel: *Transformation: Shakespeare's New Theatre*, RSC
10. ↑  «Gregory Doran named as RSC chief». BBC. 22. mars 2012.

Litteratur
----------

* Addenbrooke, David (1974): *The Royal Shakespeare Company: The Peter Hall Years*, William Kimber, ISBN 0-7183-0103-X
* Beauman, Sally (1982): *The Royal Shakespeare Company: A History of Ten Decades*, Oxford University Press, ISBN 0-19-212209-6
* Hall, Peter (1993): *Making an Exhibition of Myself: The Autobiography of Peter Hall*, Sinclair-Stevenson, ISBN 1-85619-165-6
* Pringle, Marian (1994): *The Theatres of Stratford-upon-Avon 1875–1992: An Architectural History*, Stratford upon Avon Society, ISBN 0-9514178-1-9
* Trowbridge, Simon: The Company: A Biographical Dictionary of the Royal Shakespeare Company, Oxford: Editions Albert Creed (2010) ISBN 978-0-9559830-2-3
* *Theatre Record* og de årlige indekser
* RSC programme notes (inkludert de for Rikard II ved Courtyard, august 2007)

Eksterne lenker
---------------

* Royal Shakespeare Company offisielle nettsted
* Annual Report 2010-2011, RSC
* The Company: A Dictionary of the RSC: Online database

|  |  |
| --- | --- |
| Oppslagsverk/autoritetsdata | Store Danske Encyklopædi **·** Gyldendals Teaterleksikon **·** Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BBC Things **·** MusicBrainz **·** Discogs
 |